**PROIECT - DECIZIA ETAPEI DE ÎNCADRARE**

**Nr. ...................... din ........................**

Ca urmare a solicitării de emitere a acordului de mediu adresate de **PELCEA JAN în calitate de reprezentant al OMV PETROM MARKETING S.R.L.**, cu sediul în Bucuresti, Sector 1, Strada Coralilor, Nr. 22, înregistrată la Agenția pentru Protecția Mediului Prahova cu nr. 4774 din 20.03.2020 și completată cu nr. 6511 din 30.04.2020, în baza Legii nr. 292/2018, *privind evaluarea impactului anumitor proiecte publice și private asupra mediului* și a [Ordonanței de Urgență a Guvernului nr. 57/2007](http://legislatie.just.ro/Public/DetaliiDocumentAfis/202496), *privind regimul ariilor naturale protejate, conservarea habitatelor naturale, a florei și faunei sălbatice*, aprobată cu modificări și completări prin [Legea nr. 49/2011](http://legislatie.just.ro/Public/DetaliiDocumentAfis/127715), cu modificările și completările ulterioare,

 Agenția pentru Protecția Mediului Prahova decide, ca urmare a consultărilor desfășurate în cadrul ședinței comisiei de analiză tehnică din data de 28.05.2020, că proiectul **,,*CONSTRUIRE COPERTINĂ SKID GPL, RECOMPARTIMENTARE ȘI MODIFICARE LA CONSTRUCȚIA EXISTENTĂ, AMPLASARE CONTAINERE DEPOZITARE ȘI CONTAINER GRUPURI SANITARE, STEAGURI ȘI TOTEM, AMENAJARE PARCARE LA SOL ȘI AMENAJĂRI AFERENTE, ORGANIZARE DE ȘANTIER ÎN INCINTA STAȚIEI DE DISTRIBUȚIE CARBURANȚI*”,** propus a fi amplasat în Comuna Cornu, Satul Cornu de Sus, Calea Brașovului Nr. 32, DN 1 Km 100+300 M, județul Prahova, **nu se supune evaluării impactului asupra mediului, nu se supune evaluării adecvate și nu se supune evaluării impactului asupra corpurilor de apă.**

**JUSTIFICAREA PREZENTEI DECIZII:**

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

**a)** proiectul se încadrează în prevederile Legii nr. 292/2018, *privind evaluarea impactului anumitor proiecte publice și private asupra mediului*, Anexa nr. 2, pct. 6 (c); conform criteriilor de selecție pentru stabilirea evaluării impactului asupra mediului din Anexa 3 ale aceleiași legi, ***nu se supune evaluării impactului asupra mediului.***

**b) Caracteristicile proiectului:**

**b.1. Dimensiunea și concepția întregului proiect:**

Amplasamentul în studiu este proprietatea OMV Petrom Marketing SRL și se află situat ȋn localitatea Cornu, Calea Brașovului, nr. 32, județul Prahova, ȋnscris ȋn Cartea Funciară nr. 23423 Cornu, fiind format din teren ȋn suprafață de 5976 mp identificat cu nr. cadastral 23423, avȃnd categoria de folosință curți construcții și construcția C1 – cabină stație de distribuție carburanți, având nr. cadastral 23423-C1 şi suprafaţa construită de 251 mp.

**DESCRIEREA PROIECTULUI:**

Pe amplasament funcționează ȋn prezent o stație de distribuție carburanți (benzină, motorină), care cuprinde următoarele construcţii și instalații, care se vor păstra:

* C1 – cabină stație - construcţii administrative și social culturale, S = 251 mp; Cabina stației este o construcție cu structură de rezistență metalică și fundații din beton armat, cu ȋnchideri perimetrale cu panouri termoizolante tip sandwich și tȃmplărie exterioară din profile de aluminiu cu geam termoizolant și acoperiș din tablă cutată;
* Copertină metalică cu link;
* Pompe distribuție carburanți;
* Rezervoare subterane stocare combustibili;
* Cămin guri descărcare;
* Bloc aerisire vapori;
* Separator hidrocarburi;
* Totem prețuri;
* Pole-sign;
* Steaguri;
* Platformă carosabilă;
* Bazin vidanjabil ape menajere;
* Bazin retenție.

Se va moderniza stația de distribuție carburanți existentă, pentru ȋncadrarea acesteia ȋn standardele OMV.

**Sunt propuse realizarea următoarelor lucrari:**

* Montarea unui skid GPL ȋn incintă și construirea unei copertine metalice care să ȋl ferească de intemperii, ce se va sprijini pe 2 stâlpi de rezistență. Copertina va avea elemente de semnalistică și mijloace de publicitate (logo) specifice operatorului OMV;
* Realizarea ȋn cabina stației a unor modificări de compartimentare nestructurală, demontabilă, realizate din materiale ușoare (modificarea pereţilor interiori, realizaţi din plăci de gips-carton montate pe structură metalică), fără a schimba destinația construcției, și modificarea fațadelor existente prin crearea unor noi goluri (uși, ferestre) ȋn pereții exteriori din panouri termoizolante tip sandwich, fără a modifica structura de rezistență a construcției;
* Amplasarea a două containere pentru depozitarea produselor alimentare - construcţii prefabricate uşoare, tip container, pe o platformă de beton, fară a avea nevoie de infrastructură suplimentară (fundații, ancorări, etc.);
* Amplasarea unui container pentru grupuri sanitare;
* Amenajarea unei parcări auto la sol;
* Relocarea steagurilor și a totemului de prețuri;
* Alte amenajări aferente (modificarea accesului auto de ieșire din statie, amenajare platforme carosabile, trotuare și alei ȋn incintă).

**DESCRIEREA LUCRĂRILOR PROPUSE:**

Se vor modifica fațadele construcției existente C1 – cabină stație prin crearea unor noi goluri (uși, ferestre) ȋn pereții exteriori din panouri termoizolante tip sandwich, fără a modifica structura metalică de rezistență a construcției existente.

Spaţiile interioare din construcția existentă C1 – cabină stație vor rezulta din compartimentările uşoare propuse, realizate din pereţi gips-carton şi plafoane modulate gips carton, fără a modifica structura de rezistență metalică a construcției.

Compartimentările interioare propuse ȋn construcția C1 existentă vor avea ca funcţiuni principale:

* spaţiu comercial și alimentație publică;
* cameră preparare;
* cameră congelare;
* birou;
* vestiar;
* cameră tehnică;
* grupuri sanitare.

Depozitarea produselor alimentare se va realiza ȋn cele două containere care se vor amplasa ȋn incinta stației de distribuție carburanți, pe o platformă de beton, fară a avea nevoie de infrastructură suplimentară (fundații, ancorări, etc.).

**În partea de sud a terenului**, în zona accesului de intrare în stație, se va construi un skid GPL ce va fi protejat de intemperii cu ajutorul unei copertine metalice ce se va sprijini pe 2 stâlpi de rezistență. Copertina va avea elemente de semnalistică și mijloace de publicitate (logo) specifice operatorului OMV.

**În partea de nord a terenului** se va amanaja o parcare auto și se va amplasa un container pentru grupuri sanitare. Se vor amenaja platforme carosabile, troatuare și alei ȋn incintă și se va modifica accesul de ieșire din stație.

**MENȚIUNI:**

* regim de înălţime: se păstrează același regim de înălţime: parter;
* Se vor păstra toate construcţiile existente;
* Prin lucrările propuse, nu se va modifica structura de rezistenţă a construcţiilor existente. Se va păstra regimul de ȋnălțime existent al construcțiilor;
* Se va păstra şi folosi accesul carosabil existent ȋn incintă (intrarea ȋn staţie);
* Se vor păstra branşamentele la utilităţi existente;
* Terenul nu va fi divizat ȋn parcele, ci se va păstra caracterul unitar al parcelei;
* Accesele pietonal și carosabil se realizează din DN1, prin amenajările carosabile existente. Se va modifica accesul de ieșire din stație.

**ORGANIZAREA DE ȘANTIER:**

Lucrările pentru organizarea de șantier se desfășoară în incinta amplasamentului analizat și va consta în amenajare împrejmuire, panou de informare, closete ecologice, baracamente, echipamente de protecție pentru personal. Personalul va efectua instructaj de protecția muncii, se va amenaja punct de prim ajutor.

**b.2. Cumularea cu alte proiecte existente și/sau aprobate:** *nu este cazul*.

**b.3. Utilizarea resurselor naturale, în special a solului, a terenurilor, a apei și a biodiversității:**

La terminarea lucrărilor de construire și montare a echipamentelor se vor lua măsuri de refacere a calității solului, acolo unde a fost afectat. Terenul va fi sistematizat pe verticală astfel încât apele meteorice să nu producă acumulări (băltiri). Pe amplasament vor fi înființate plantații sub formă de înierbări, pentru a preîntâmpina eroziunea solului.

În cazul unor poluări accidentale se va reface zona afectată.

La finalizarea lucrărilor se vor îndepărta deșeurile, utilajele și excesul de pământ.

**b.4.Cantitatea și tipurile de deșeuri generate/gestionate:**

Tipurile de deșeuri generate pe amplasament în urma lucrărilor de construire propuse sunt:

- deșeuri menajere (cod deșeu 20 03 01);

- deșeuri de ambalaje (cod deșeu 15 01 01 si 15 01 02);

- deșeuri din construcții: pământ, pietriș (cod deșeu 17 05 04);

Cantitatile de deseuri generate în etapa de construire vor fi în cantități foarte mici, întrucât toate materialele vor fi aduse pe amplasament în cantități corespunzatoare anvergurii reduse a proiectului. Cantitățile de deșeuri produse în timpul exploatării obiectivului, urmează să fie determinate ulterior în timpul exploatării obiectivului.

**b.5. Poluarea și alte efecte negative:**

Prin specificul legat de etapele de construire și funcționare, proiectul nu prezintă un impact semnificativ asupra factorilor de mediu. Pentru implementarea proiectului, în special etapa de construcție, au fost alese soluții care să asigure o amprentă de mediu cât mai scăzută.

**b.6. Riscurile de accidente majore și/sau dezastre relevante pentru proiectul în cauză, inclusiv cele cauzate de schimbarile climatice, conform informațiilor științifice:** *nu este cazul.*

**b.7. Riscurile pentru sănătatea umană (de ex. din cauza contaminării apei sau a poluării atmosferice):**

**În perioada de executie**, ca masuri de protectie se impun cele din categoria masurilor preventive, realizabile prin supravegherea funcționării utilajelor în limitele proiectate, iar în cazul apariției unei defecțiuni se impune depistarea rapidă a acesteia, urmată de remedierea în scurt timp.

Pentru sursele de poluanți atmosferici nu este necesară adoptarea unor măsuri pentru controlul poluării aerului.

Pentru diminuarea impactului asupra calității aerului, se vor lua următoarele măsuri suplimentare în perioada de executie a lucrarilor:

* prevenirea ridicării prafului din zona de desfășurare a lucrărilor de execuție prin acțiuni de stropire în perioadele de vreme uscată;
* utilizarea în perioada de execuție exclusiv a unor echipamente și utilaje noi, conforme din punct de vedere tehnic cu cele mai bune tehnologii existente;
* asigurarea unui management corect al materialelor utilizate;
* reducerea vitezei de circulație pe drumurile de acces a vehiculelor grele pentru transportul materialelor;
* oprirea motoarelor vehiculelor în intervalele de timp în care se realizează descărcarea/încărcarea materialelor;
* oprirea motoarelor utilajelor în perioadele în care nu sunt implicate în activitate;
* în cazul vehiculelor deschise de transport al materialelor necesare executiei lucrărilor, precum și al deșeurilor rezultate, se vor utiliza prelate de protecție pentru limitarea emisiilor de particule în atmosferă;
* se va urmari curățarea mijloacelor care intră în contact cu praful și noroiul pentru a împiedica răspândirea acestuia;
* lucrările de manevrare a maselor de pământ se vor executa în urma umectării materialului;
* Acoperirea depozitelor de moloz ce pot genera pulberi, mai ales în perioadele cu vânturi puternice.

**În perioada de exploatare** a proiectului propus: nu este cazul.

Pe perioada de funcționare a stației de distribuție carburanți, aceasta are în dotare următoarele instalații pentru limitarea poluanților în atmosferă:

* sistem de recuperare a vaporilor la gura de descărcare carburanți, rezervoare, pompe, conform certificat COV;
* conductă de aerisire rezervoare, dotată la partea superioară cu opritori de flăcări și amplasată la înălțimea de H = 4.00 m;
* viteză redusă de descărcare din autocisterne.

**c) Amplasarea proiectului:**

**c.1. Utilizarea actuală și aprobată a terenurilor:**

Amplasamentul în studiu este proprietatea OMV Petrom Marketing SRL și se află situat ȋn localitatea Cornu, Calea Brașovului, nr. 32, județul Prahova, ȋnscris ȋn Cartea Funciară nr. 23423 Cornu, fiind format din teren ȋn suprafață de 5976 mp identificat cu nr. cadastral 23423, avȃnd categoria de folosință curți construcții și construcția C1 – cabină stație de distribuție carburanți, având nr. cadastral 23423-C1 şi suprafaţa construită de 251 mp.

**c.2. Bogăția, disponibilitatea, calitatea și capacitatea de regenerare relative ale resurselor naturale, inclusiv solul, terenurile, apa și biodiversitatea, din zonă și din subteranul acesteia:** *Nu este cazul.*

**c.3. Capacitatea de absorbție a mediului natural, acordându-se o atenție specială următoarelor zone:**

* zone umede, zone riverane, guri ale râurilor; - *nu este cazul*;
* zone costiere şi mediul marin; - *nu este cazul*;
* zonele montane şi forestiere; - *nu este cazul*;
* arii naturale protejate de interes naţional, comunitar, internaţional; - *nu este cazul;*
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică; - *nu este cazul.*
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri; - *nu este cazul;*
* zonele cu o densitate mare a populaţiei: *- nu este cazul;*
* peisaje şi situri importante din punct de vedere istoric, cultural sau arheologic: *- nu este cazul*.

**d) Tipurile şi caracteristicile impactului potenţial:**

**d.1. Importanţa şi extinderea spaţială a impactului** - de exemplu, zona geografică şi dimensiunea populaţiei care poate fi afectată: *nu este cazul*;

**d.2. Natura impactului**: impact relativ redus și local pe perioada de implementare a proiectului;

**d.3. Natura transfrontalieră a impactului**: *nu este cazul*;

**d.4. Intensitatea şi complexitatea impactului**: *nu este cazul*;

**d.5. Probabilitatea impactului**:

**În perioada de execuție a lucrărilor** prevăzute în proiect nu vor rezulta ape uzate tehnologice. Singurele surse de ape uzate vor fi constituite de apele uzate menajere, rezultate din exploatarea grupurilor sanitare ecologice, amplasate în organizarea de șantier pentru personalul muncitor. Acestea vor fi colectate în cadrul organizarii de șantier și gestionate în conformitate cu legislația specifică.

În scopul reducerii/eliminării riscurilor de poluare a factorului de mediu apă, pe perioada de execuție a lucrărilor de construire, se impune aplicarea următoarelor măsuri de protecție și de prevenire a poluării accidentale:

* Colectarea apelor uzate menajere în cadrul organizării de șantier și gestionarea acestora în conformitate cu legislația specifică, prin firme specializate și abilitate;
* Stocarea temporară a deșeurilor în spații/recipiente special amenajate, în conformitate cu reglementările legale specifice;
* Este interzisă deversarea uleiurilor uzate, ce pot rezulta de la utilajele utilizate în execuția lucrărilor de construire în rețeaua de canalizare sau în cursuri de apă; acestea vor fi gestionate în conformitate cu legislația în vigoare, în vederea valorificarii/eliminarii prin firme autorizate;
* Este interzisă alimentarea cu combustibili, schimbul de ulei şi reparaţiile curente pe amplasament; acestea se vor executa doar în ateliere specializate și abilitate.

**În perioada de exploatare a obiectivului**, apele uzate rezultate sunt reprezentate de:

* apele uzate menajere, rezultate din exploatarea containerului pentru grupuri sanitare, cât și din punctele de folosire a apei la cabina;
* apele uzate potențial impurificate cu hidrocarburi colectate de pe platforma stației, pluviale și de spălare a suprafeței carosabile a platformei aferente pompelor de distribuție produse petroliere, din zona gurii de descărcare, care vor antrena eventualele pierderi de combustibili și ulei;
* apele pluviale convențional curate de pe acoperișul stației, al containerelor și al copertinelor și de pe platformele de circulație.

**d.6. Debutul, durata, frecvenţa şi reversibilitatea preconizate ale impactului**:

Odată cu începerea lucrărilor caracteristice proiectului, pe parcursul implementării proiectului, având caracter temporar și efecte pe termen scurt și va înceta odată cu finalizarea lucrărilor.

**d.7. Cumularea impactului cu impactul altor proiecte existente şi/sau aprobate:** - *nu este cazul*;

**d.8. Posibilitatea de reducere efectivă a impactului**: *nu este cazul.*

**II. Motivele pe baza cărora s-a stabilit necesitatea neefectuării evaluării adecvate sunt următoarele:** *Nu este cazul.*

Amplasamentul nu se află în perimetrul sau în vecinătatea unei arii naturale protejate de interes național/internațional/comunitar.

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă**: *Nu este cazul.*

Proiectul nu intră sub incidența art. 48 și 54 din Legea apelor nr. 107/1996, cu modificările și completările ulterioare.

**CONDIȚIILE DE REALIZARE A PROIECTULUI:**

**La finalizarea investiției aveți obligația de a solicita și obține revizuirea autorizației de mediu.**

**Se vor respecta soluțiile tehnice care au stat la baza emiterii deciziei etapei de încadrare: memoriul tehnic, acte și avize emise de alte autorități.**

* respectarea etapelor privind construcţia şi montajul obiectivelor, a programului de control pe faze de execuţie;
* verificarea tehnică riguroasă a motoarelor autovehiculelor şi utilajelor necesare realizării proiectului, pentru a evita scurgerile de uleiuri şi carburanţi;
* depozitarea şi manipularea corespunzătoare a materialelor;
* se vor respecta prevederile legislatiei de mediu în vigoare, condițiile impuse prin acordurile, avizele și punctele de vedere emise de autoritățile implicate în avizarea proiectului;
* aveți obligația să colectați și să depozitați corespunzător deșeurile rezultate în urma proiectului;
* la terminarea lucrarilor de construire se va asigura salubritatea întregului amplasament, inclusiv a zonelor adiacente, prin eliminarea tuturor materialelor și resturilor rezultate din execuția obiectivului;
* depozitarea provizorie a materialelor pe amplasament se va realiza astfel încât să se reduca riscul poluării solurilor și a apei freatice;
* este interzisă poluarea în orice mod a resurselor de apă;
* se vor respecta prevederile Legii nr. 211/2011, art. 17 alin. (3), privind regimul deșeurilor, cu modificările și completările ulterioare; se interzice depozitarea deșeurilor de orice fel în alte locuri decât în cele special amenajate;
* deșeurile rezultate din lucrări se vor valorifica/elimina, pe măsura acumulării lor, prin societăți autorizate;
* privitor la protecția impotriva zgomotului: alegerea unor echipamente de muncă adecvate, care să emită cel mai mic nivel de zgomot posibil, folosirea de utilaje și mijloace de transport silențioase, reducerea la minim a traficului utilajelor în apropierea zonelor locuite;
* organizarea de șantier se va amenaja pe un perimetru cât mai redus.

**Informarea și participarea publicului la procedura de reglementare:**

Autoritatea competentă pentru protecția mediului a asigurat și garantat accesul liber la informație a publicului interesat/afectat de proiect.

Astfel, publicul a fost informat cu privire la depunerea solicitării în vederea obținerii acordului de mediu și asupra deciziei luate:

* afișate pe pagina proprie de internet a autorității competente pentru protecția mediului și la sediul acesteia;
* afișate de titular în data de 27.04.2020 și 24.04.2020 în ziarul ,,Ziarul Prahova” și la Primăria Comunei Blejoi;
* afișate de titular în data de .................... și .................. în ziarul .................. și la Primăria Comunei Blejoi;

Documentația aferentă proiectului a fost accesibila spre consultare de către public pe toată durat derulării procedurii de reglementare la sediul APM Prahova.

Precizăm că nu au existat sesizări și comentarii din partea publicului interesat/potențial afectat pe parcursul procedurii de reglementare.

Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor [Legii contenciosului administrativ nr. 554/2004](http://legislatie.just.ro/Public/DetaliiDocumentAfis/202940), cu modificările și completările ulterioare.Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018, privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018, privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018, privind evaluarea impactului anumitor proiecte publice și private asupra mediului și ale [Legii nr. 554/2004](http://legislatie.just.ro/Public/DetaliiDocumentAfis/202940), cu modificările și completările ulterioare.

**DIRECTOR EXECUTIV,**

**Gabriela MUNTEANU**

**ŞEF SERVICIU A.A.A.,**

 **Olguța FIDEL**

*Întocmit,*

*Georgiana Victoria SOARE*